L 229/30
HR
Službeni list Europske unije
18.9.2023.
POGLAVLJE IV.
Praćenje i odgovor na krizu
Od jel ja k 1 .
Pr a ćenj e
Članak 19.
Strateško mapiranje poluvodičkog sektora Unije 1.
Komisija u suradnji s Europskim odborom za poluvodiče provodi strateško mapiranje poluvodičkog sektora Unije.
Strateško mapiranje pruža analizu prednosti i nedostataka Unije u globalnom poluvodičkom sektoru i utvrđuje čimbenike kao što su: (a) ključni proizvodi i ključna infrastruktura na unutarnjem tržištu koji ovise o opskrbi poluvodičima; (b) glavne korisničke industrije u Uniji i njihove trenutačne i očekivane potrebe i ovisnosti, uključujući analizu mogućih rizika za sigurnost opskrbe koji su također povezani s nedovoljnim ulaganjima; (c) ključni segmenti Unijina lanca opskrbe poluvodičima, uključujući projektiranje, softver za projektiranje, materijale, proizvodnu opremu, proizvodnju poluvodiča i eksternaliziran završni proizvodni postupak; (d) tehnološke značajke, ovisnosti o tehnologiji i dobavljačima iz trećih zemalja te uska grla u poluvodičkom sektoru Unije, uključujući pristup ulaznim elementima; (e) trenutačne i očekivane potrebe za vještinama i učinkovit pristup kvalificiranoj radnoj snazi u poluvodičkom sektoru; (f) prema potrebi, mogući učinak kriznih mjera iz članaka 25., 26. i 27. na poluvodički sektor.
2.
Komisija redovito obavješćuje Europski odbor za poluvodiče o ukupnim rezultatima strateškog mapiranja.
3.
Komisija na temelju ishoda strateškog mapiranja provedenog u skladu sa stavkom 1. i nakon savjetovanja s Europskim odborom za poluvodiče izrađuje popis pokazatelja za rano upozoravanje.
Komisija nakon savjetovanja s Europskim odborom za poluvodiče redovito, a najmanje svake dvije godine preispituje popis pokazatelja za rano upozoravanje. 4.
Komisija, nakon savjetovanja s Europskim odborom za poluvodiče, razvija okvir i metodologiju za strateško mapiranje poluvodičkog sektora.
Komisija prema potrebi ažurira taj okvir i metodologiju. 5.
Strateško mapiranje temelji se, među ostalim, na javno i komercijalno dostupnim podacima i relevantnim informacijama poduzeća koje nisu povjerljive prirode, rezultatu slične provedene analize, među ostalim u kontekstu prava Unije o sirovinama i obnovljivoj energiji, kao i evaluacijama provedenima u skladu s člankom 40. stavkom 1.
Ako to nije dovoljno za izradu strateškog mapiranja u skladu sa stavkom 1. ovog članka, Komisija može izdati dobrovoljne zahtjeve za informacije akterima u lancu vrijednosti poluvodiča u Uniji nakon savjetovanja s Europskim odborom za poluvodiče.
Komisija se za potrebe takvih zahtjeva za informacije služi standardiziranim i sigurnim sredstvima za prikupljanje i obradu informacija iz članka 32. stavka 4. 6.
Sa svim informacijama prikupljenima na temelju ovog članka postupa se u skladu s obvezama povjerljivosti utvrđenima u članku 32.